Concursul “Dan Barbilian- poet și matematician”

Clasa a V-a

19 noiembrie 2022

Citeşte cu atenţie textul dat şi rezolvă cerinţele:

Nicio jucărie nu e mai frumoasă ca jucăria de vorbe. Copiii, ca şi oamenii mari, sunt mai simţitori la vorbe decât la fapte, plăcându-le, mai mult decât faptele făcute, faptele povestite. Şi, dacă povestea miroase a minciună şi minciuna este ticluită bine, povestea şi atunci le place mult; de unde un scriitor scoate învăţul că închipuirea e mai adevărată decât adevărul şi că viaţa trebuie răscolită, ca să fie scrisă pe placul cititorului mare şi al ascultătorului mic. Cu o povestire izbutim şi noi să astâmpărăm rânduiala copiilor răzvrătită. La strigătul: „Staţi că vă spui povestea cu racii“ – toate uneltele de joacă sunt părăsite. Nicio păpuşă nu-i place fetiţei, ca un rac spus şi spilcuit**\*** cu suliman***\*\**** din gând şi nicio maşină nu mai duce gândul băiatului ca o visare**.** Fata se urcă pe masă şi se culcă pe ea, ascultând de aproape desfăşurarea lucrului scornit pe loc şi care cu o clipă mai devreme nici nu se pomenea.  [ …]

Urmarea pe altădată, dacă ne mai aducem aminte... Un somn lin începu să se cearnă peste un sfârşit de poveste atât de fericit şi fiecare şi-a luat păpuşa lui în braţe, ca să o puie în aşternuturile albe. Tătuţu duce legănând fetiţa şi de pe scăunel în patul din odaia mică, măicuţa, pe cel mai gras, pe băiat...

T. Arghezi, *Cartea cu jucării*

**\*SPILCUÍT, -Ă,** *spilcuiți, -te,* adj. (Fam.) Cu aspect (prea) îngrijit, (exagerat de) gătit; dichisit;

***\*\**SULIMÁN,** *sulimanuri,* s. n. **1.** (Înv.) Fard; sulimeneală

A. (20 p)

1. Rescrie enunțul *Copiii, ca şi oamenii mari, sunt mai simţitori la vorbe decât la fapte, plăcându-le, mai mult decât faptele făcute, faptele povestite*, înlocuind cuvântul *simţitori* cu un sinonim și cuvântul *făcute* cu un antonim………………………………………………..4p

2. Precizează numărul de litere și de sunete pentru cuvintele *închipuirea, (*să se) *cearnă…..*4p

3. Extrage din text două cuvinte din câmpul lexical al *copilăriei*………….……..…………4p

4. Transformă propoziția subliniată în textul dat în propoziție simplă , afirmativă..………4p

5. Crezi că viața copiilor ar fi mai bună fără jucării? Notează, în 3-5 rânduri, două schimbări pe care le-ar produce dispariția jucăriilor din viața copiilor…………………………………4p

B. (25 p)

Redactează o compunere de 150 – 200 de cuvinte în care să-ți imaginezi o poveste a cărei încheiere să fie fragmentul încadrat în chenar din textul de mai sus.

În redactarea compunerii vei avea în vedere:

-alegerea unui titlu sugestiv;

-îmbinarea narațiunii cu descrierea și dialogul;

-încheierea cu fragmentul încadrat în chenar;

-respectarea cerinței date, originalitate;

Vei primi 5puncte pentru redactare (unitatea compoziţiei- 1p, coerenţa textului- 1p, ortografia şi punctuaţia- 1p, registrul de comunicare, stilul şi vocabularul- 1p, aşezarea corectă a textului în pagină, lizibilitatea -1p), 5 puncte din oficiu.

BAREM DE CORECTARE ȘI DE NOTARE

Concursul “Dan Barbilian- poet și matematician”

Clasa a V-a

19 noiembrie 2022

1. Câte 2 puncte pentru rescrierea secvenței cu înlocuirea corectă a cuvintelor indicate ( 2p+2p);
2. Precizeazarea corectă a numărului de litere și de sunete pentru cuvintele date

( 1p+1p+1p+1p);

1. Extragerea din text a două cuvinte din câmpul lexical al *copilăriei* ( 2p+2p);
2. Transformarea propoziției subliniate din textul dat în propoziție simplă ,afirmativă.
3. – menționarea răspunsului la întrebarea dată -1 punct– motivarea răspunsului menționat: nuanțat și adecvat– 2 puncte; tendință de generalizare, încercare de motivare – 1 punct; lipsa motivării – 0 puncte

– respectarea normelor de ortografie și de punctuație (0 – 1 greșeli – 1 punct; 2 sau mai multe greșeli – 0 puncte)

– încadrarea în numărul de cuvinte indicat- 1 punct

B.

-îmbinarea narațiunii cu descrierea și dialogul; (2p+2p+2p)

-încheierea cu fragmentul încadrat în chenar; 4p

-respectarea relației dintre titlu și conținutul textului; 4p/2p/0p

- originalitate în abordarea cerinței date. 6p/3p/0p

**Redactare:**

* Compoziţie unitară:**1p**/compoziţie neomogenă:**0p**;
* Text clar, coerent:**1p**/text neclar, confuz:**0p**;
* Ortografie şi punctuaţie ( 2-3 greşeli:**1p**/ peste 3 greşeli: **0p**);
* Registrul de comunicare, stilul şi vocabularul adecvate conţinutului compunerii: **1p**/ Registrul de comunicare, stilul şi vocabularul neadecvate conţinutului compunerii:**0p**;
* Aşezarea corectă a textului în pagină, scris lizibil :**1p**/ Aşezarea incorectă a textului în pagină, scris ilizibil :**0p**.
* 5 puncte din oficiu